## Obvezatne upute broj OLS-II o redoslijedu izbornih radnji i tijeku rokova po Zakonu o izboru članova predstavničkih tijela jedinica lokalne samouprave i jedinica lokalne uprave i samouprave

### NN 5/2001 (22.1.2001.), Obvezatne upute broj OLS-II o redoslijedu izbornih radnji i tijeku rokova po Zakonu o izboru članova predstavničkih tijela jedinica lokalne samouprave i jedinica lokalne uprave i samouprave

# DRŽAVNO IZBORNO POVJERENSTVO

115

Na osnovu članka 29.
stavka 1. Zakona o izboru članova pred­stavničkih tijela jedinica lokalne
samouprave i jedinica lokalne uprave i samouprave  (»Narodne novine«, br. 90/92, 69/95, 59/96 i 63/96), Državno
izborno povjerenstvo Republike Hrvatske propisuje

## OBVEZATNE UPUTE BROJ OLS – II

### O REDOSLIJEDU IZBORNIH RADNJI I TIJEKU ROKOVA PO ZAKONU O IZBORU ČLANOVA PREDSTAVNIČKIH TIJELA JEDINICA LOKALNE SAMOUPRAVE I JEDINICA LOKALNE UPRAVE I SAMOUPRAVE

1. Odluke Vlade Republike Hrvatske o raspisiva­nju
izbora za članove Gradskog vijeća Grada Križevca i Grada Obrovca objav­ljene su
dana 18. siječnja 2001. godine (»Narodne novine«, broj 4/2001).

2. Rokovi teku od dana

**19. siječnja 2001. godine od 00:00 sati**

3. Prijedlozi kandidata za članove predstavničkog
tijela jedinice lokalne samouprave navedene u točki 1. ovih Obvezatnih uputa
koji se biraju pojedinačno u izbornoj jedinici kao i prijedlozi lista kandidata
moraju biti dostav­ljeni Gradskom izbornom povjerenstvu Grada Križevaca odnosno
Gradskom izbornom povjerenstvu Grada Obrovca najkasnije u roku od 12 dana,
dakle do

**30. siječnja 2001. godine do 24:00 sata**

(Članak 16. stavak 1. i 2.)

4. Nadležno gradsko izborno povjerenstvo od svih
pravova­ljano predloženih kandidata mora sastaviti i objaviti listu kandidata
izborne jedinice u roku od 48 sati od isteka roka iz točke 3. ovih Obvezatnih
uputa.

Nadležno gradsko izborno povjerenstvo mora prihvatiti
i objaviti sve pravova­ljano predložene kandidacijske liste, kao i zbirnu listu
svih pravova­ljano predloženih kandidatskih lista u roku od 48 sati od isteka
roka iz točke 3. ovih Obvezatnih uputa.

Nadležno gradsko izborno povjerenstvo mora
objaviti u lokalnim glasilima listu kandidata izborne jedinice, te sve prih­vaćene
kandidatske liste i zbirnu listu kandidatskih lista za izbor članova Gradskog
vijeća u roku od 48 sati od isteka roka iz točke 3. ovih Obvezatnih uputa,
dakle do:

**1. veljače 2001. godine do 24:00 sata**

(Članak 17. stavak 1., 2. i 3.)

5. Izborna promi­džba traje od dana objave
lista kandidata izbornih jedinica i zbirne kandidatske liste jedinice lokalne
samouprave pa do 24 sata prije izbora, dakle od

**2. veljače 2001. godine od 00:00 sati do**

**16. veljače 2001. godine do 24:00 sata**

(Članak 19.)

6. Zabrana izborne promi­džbe (izborna šut­nja) kao i svako objav­ljiva­nje
prethodnih rezultata ili procjena rezultata izbora traje od:

**17. veljače 2001. godine od 00:00 sati do**

**18. veljače 2001. godine do 24:00 sata**

(Članak 21.)

7. Nadležno gradsko izborno povjerenstvo mora imenovati članove i
zamjenike članova biračkih odbora najkasnije pet dana prije dana održava­nja
izbora za članove Gradskog vijeća dakle do:

**12. veljače 2001. godine do 24:00 sata**

(Članak 36. stavak 3.)

8. Nadležno gradsko izborno povjerenstvo
mora objaviti koja su biračka mjesta određena s naznakom koji će birači
glasovati na pojedinom biračkom mjestu najkasnije pet dana prije dana održava­nja
izbora, dakle do:

**12. veljače 2001. godine do 24:00 sata**

(Članak 37. stavak 3.)

9. Glasova­nje traje neprekidno

**18. veljače 2001. godine od 7:00 do 19:00 sati**

Biralište se zatvara u 19:00 sati. Biračima koji su se zatekli na
biralištu omogućit će se glasova­nje i nakon 19 sati.

(Članak 44. stavak
1.)

10. Birački odbor
mora dostaviti zapisnik o svom radu s ostalim izbornim materijalom nadležnom
gradskom izbornom povjerenstvu najkasnije u roku od 12 sati od zatvara­nja
birališta, dakle do

**19. veljače 2001.
godine do 7:00 sati**

(Članak 49.)

11. Nadležno gradsko
izborno povjerenstvo utvrdit će rezultate glasova­nja na biračkim mjestima na
svom području najkasnije u roku od 24 sata od zatvara­nja birališta, dakle do

**19. veljače 2001.
godine do 19:00 sati**

(Članak 50. stavak
1.)

12. Nadležno gradsko
izborno povjerenstvo kad utvrdi rezultate glasova­nja za članove gradskog
vijeća, objavit će odmah rezultate izbora sukladno zapisniku o radu izbornog
povjerenstva.

(Članak 53.)

ZaŠtita izbornog prava

13. Ustavnost i
zakonitost izbora za članove predstavničkih tijela jedinice lokalne samouprave
nadzire Ustavni sud Republike Hrvatske i rješava izborne sporove.

(Članak 55.)

14. Prigovor zbog nepravilnosti u postupku kandidira­nja mogu
podnijeti:

– politička stranka, dvije ili više
političkih stranaka, odnosno birači koji su predložili kandidata za člana
predstavničkog tijela jedinica lokalne samouprave odnosno listu, kao i
nezavisni kandidati i nosite­lji nezavisnih lista.

(Članak 56. stavak 1.)

15. Prigovor zbog nepravilnosti u postupku
izbora mogu podnijeti samo one stranke o čijim se kandidatskim listama
glasovalo na izborima, nezavisni kandidati, odnosno nosite­lji nezavisnih lista
o kojima se glasovalo.

(Članak 56. stavak 2.)

16. Prigovori zbog nepravilnosti u postupku
kandidira­nja i izbora članova gradskog vijeća podnose se nadležnom Župa­nij­skom
izbornom povjerenstvu Zadarsko-kninske županije u roku od

**48 sati
računajući od isteka dana kada je izvršena rad­nja na koju je stav­ljen prigovor
dakle od 00:00 sati iduće­g dana**

(Članak
57. stavak 1. u svezi s člankom 58. stavak 1.)

17.
Nadležno županijsko izborno povjerenstvo dužno je donijeti rješe­nje o
prigovoru u roku od

**48 sati od isteka dana kada mu je dostav­ljen
prigovor, odnosno od isteka dana kada su dostav­ljeni izborni materijali na
koje se odnosi prigovor, dakle od 00:00 sati iduće­g dana.**

(Članak
58. stavak 2.)

18. Protiv
rješe­nja nadležnog županijskog izbornog povjerenstva  pod­no­site­lj prigovora, kao i kandidat za člana predstavničkog
tijela je­dinica lokalne samouprave, ima pravo žalbe Ustavnom sudu Republike
Hrvatske.

Žalba se
podnosi putem nadležnog županijskog izbornog povjerenstva Ustavnom sudu
Republike Hrvat­ske.

(Članak
60. stavak 1. i 3.)

19. Žalba
se podnosi u roku od

**48 sati
računajući od isteka dana kad je prim­ljeno pobijano rješe­nje, dakle od 00:00
sati iduće­g dana**

(Članak
60. stavak 2.)

20.
Ustavni sud Republike Hrvatske dužan je odlučiti o žalbi u roku od

**48 sati
od isteka dana primitka žalbe, dakle od 00:00 sati iduće­g dana.**

(Članak 60. stavak 4.)

Ls-4/2001
Zagreb, 19. siječnja 2001.

Predsjednik
**Marijan Ramušćak,** v. r.

if !supportEmptyParas endif

Uputa, NN 5/2001-115